શેઠ આર.જે.જે. ખાતે યોજાયેલા સમાપન સમારોહમાં રેલીની શ્રેષ્ઠ્ ટુકડીમાં પ્રથમ શેઠ આર.જે.જે., દ્વિતીય ટાટા ગર્લ્સ અને મદ્રેસા હાઇસ્કુલ તૃતીય ક્રમે રહી હતી. જેઓને શિલ્ડ આપીને સન્માન કરવામાં આવ્યું હતું. અવસરે મુખ્ય જિલ્લા આરોગ્ય અધિકારી ડો. પી.એન.કન્નરે જણાવ્યું હતું કે, વર્ષ 2001માં ભારતમાં 1 હજાર પુરુષોની સરખામણીએ 933 સ્ત્રીઓ હતી. દેશના ઘણાં રાજયોમાં દીકરીઓની સંખ્યા ઘટી રહી છે, જે ચિંતાનો વિષય છે. સેકસ રેશિયામાં સમાનતા જળવાય રહે તે માટે જાગૃતિ કેળવવા રેલીનું આયોજન કરવામાં આવે છે. કાર્યક્રમનું સંચાલન પ્રા.જશુભાઇ નાયક દ્વારા કરવામાં આવ્યું હતું. પીસી એન્ડ પીએનડીટીના ચેરમેન શોભનાબેન, તાલુકા હેલ્થ ઓફિસર ડો.ધવલ મહેતા સહિત મહાનુભાવો રેલીમાં જોડાયા હતા.